Борис Младенов-Young
Разхождам се на утринна прохлада…

chitanka.info

Разхождам се на утринна прохлада

за здраве по крайбрежните скали…

Артрозните ми стави са досада

и кръстът спондилозен ме боли.

Край мене като чайки преминават

младежи и девойки с лекота.

И пак се връщат, и ме задминават…

Не мога с младостта да се равня!

Аз, старецът, пристъпвам предпазливо —

не съм във форма духом, ни телесно.

Като дръглив кон съм се запъхтял?…

Наясно съм, че стъпя ли накриво,

при най-добрия случай много лесно

ще скъсам лигамент или хрущял.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.